section_heading: Album Alaj piva Šokica
paragraph_text: Kraljice Bodroga sudjelovale su na brojnim manifestacijama tradicijske kulture u Srbiji, Bugarskoj, BiH, Hrvatskoj i Mađarskoj. U Bugarskoj su 2011. sudjelovale na Balkan festu, u BiH 2010, na Međunarodnoj smotri folklora u Livnu gdje su osvojile prvo mjesto, u Tuzli 2008. na »Tragovima Šokaca«, u Hrvatskoj 2008. na »14. tjednu hrvatskih manjina« u Zagrebu, 2005. na Međunarodnoj smotri folklora u Zagrebu, 2007. u Slavonskom brodu na »Brodskom kolu«, 2004. i 2011. u Đakovu na Đakovačkim vezovima, 2002. u Vinkovcima na Vinkovačkim jesenima, u Srbiji na BEMUS-u u Beogradu 2005. te u Mađarskoj u Pečuhu 2003. na Međunarodnoj smotri folklora. U Subotici redovito sudjeluju na Dužijanci te na kulturnim priredbama vojvođanskih Hrvata te u samome Monoštoru.